[Foto’s] Verkeer erg ontwrig ná gru-botsingFoto: Best Care-ambulansdienste Ses mense is beseer van wie twee kritiek nadat drie voertuie in ŉ gru-botsing op die Ben Schoeman-snelweg naby die Jeanlaan-afrit betrokke was. Xander Loubser, woordvoerder van Best Care-ambulansdienste, het gesê die snelweg is in albei rigtings afgesper terwyl die toneel opgeruim word. Die verkeersowerhede is op die toneel om verkeer te herlei. “ŉ Mercedes-voertuig is heeltemal uitmekaargeruk. Verskeie ambulansdienste en die brandweer is op die toneel. Die toneel is baie kompleks en in dié stadium kan ons nog nie die oorsaak van die ongeluk bevestig nie,” het Loubser gesê. Paramedici is tans besig om die beseerdes na nabygeleë hospitale te haas.